Diari Oficial de la Generalitat Valenciana


Sumari del DOGV 4239, del 30-04-2002 (2002/3722)

Informació pública de les al·legacions al projecte de reparcel·lació i urbanització de la unitat d'execució número 15 i de l'aprovació definitiva de la relació de béns i drets de necessària ocupació i els seus titulars.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/3722


Organisme emissor
:   Ajuntament de Paiporta

Tipus de document
:   Anunci

Informació pública de les al·legacions al projecte de reparcel·lació i urbanització de la unitat d'execució número 15 i de l'aprovació definitiva de la relació de béns i drets de necessària ocupació i els seus titulars. [2002/Q3722]
  
El Ple de l'Ajuntament, en la sessió feta el dia 14 de març de 2002, va adoptar el següent acord:
  
Primer
  
Desestimar l'al·legació interposada per la senyora Josefina Ciscar Tarazona, pel que fa a la superfície afectada, ja que, segons l'informe tècnic que consta en l'expedient, esta és de 1.450 metres quadrats, que resulta de la suma d'un rectangle de 93 metres de llarg per 14 d'ample i un triangle de base 14 metres i alçada 22 metres que afecta a 88 arbres.
  
Segon
  
Aprovar definitivament la relació de béns i drets de necessària ocupació i els seus titulars, per a l'execució del col·lector d'aigües pluvials de la unitat d'execució número 15.
  
Finca número 1: parcel·la 143 del polígon 5 de rústica.
  
Titular: Josefina Ciscar Tarazona.
  
Domicili: carrer del Convent, número 63, Paiporta.
  
Superfície afectada: 1.450 metres quadrats.
  
Plantació: tarongers (88 arbres).
  
Finca número 2: parcel·la 147 del polígon 5 de rústica.
  
Titular: Vicente Nácher Soria.
  
Domicili: carrer d'Ausiàs March, número 49, Massanassa.
  
Superfície afectada: 196 metres quadrats.
  
Plantació: tarongers.
  
Tercer
  
Fer saber als interessats que de conformitat amb el que s'establix en l'article 24 de la Llei d'Expropiació Forçosa, durant els 15 dies hàbils següents a la recepció d'este acord, es podrà convenir lliurement, i per mutu acord, l'adquisició amistosa dels béns i drets.
  
Transcorregut este termini sense arribar a este acord, se seguirà el procediment establit en els articles 25 i següents de la Llei d'Expropiació Forçosa, i l'expedient de preu just es tramitarà de forma separada i individualitzada per a cada una de les finques afectades.
  
Contra la resolució expressada, que posa fi a la via administrativa, s'hi podrà interposar, bé amb caràcter potestatiu, recurs de reposició davant l'òrgan que ha dictat esta resolució en el termini d'un mes, comptador des del dia següent a la notificació, o bé recurs davant l'òrgan jurisdiccional competent contenciós administratiu del Tribunal Superior de Justícia de la Comunitat Valenciana, en el termini de dos mesos, comptadors des del dia següent a la seua notificació. Això d'acord amb el que s'establix en els articles 8 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, i Llei 4/1999, de 13 de gener, que modifica la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, en matèria d'impugnació dels actes i resolucions de les entitats locals.
  
Tot això sense perjuí que puga exercitar qualsevol recurs que estime oportú.
  
Cosa que es publica a l'efecte de l'establit en els articles 34 i 53 de la Llei Reguladora de l'Activitat Urbanística, i es fa públic que la present val com a notificació als desconeguts, en compliment de l'establit en l'article 59 de la Llei de Règim Jurídic de les Administracions Públiques i del Procediment Administratiu Comú.